《五言集句十首 其六 平溪驿舍》
明代·卢龙云

危阁寻丹嶂，千峰住晚晖。秋林新叶落，高树早凉归。

远思两乡断，单栖百虑违。桃源几家住，寂寞掩荆扉。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。